**Hotelijersko – turistička i ugostiteljska škola Zadar**

Antuna Gustava Matoša 40, 23000 Zadar

OIB: 91757782000 // RKP: 19773

Tel: 023/ 335 – 295

E – mail: [htus.zadar@skole.hr](mailto:htus.zadar@skole.hr)

**OBRAZLOŽENJE UZ GODIŠNJI IZVJEŠTAJ O IZVRŠENJU FINANCIJSKOG PLANA ZA 2023. GODINU**

1. **Uvod – osnovni podaci o školi:**

Hotelijersko – turistička i ugostiteljska škola Zadar je javna ustanova koja pruža srednjoškolsko obrazovanje učenika od 1. do 4. razreda. Osnivač je Zadarska županija (Rješenje Ministarstva prosvjete i športa, Klasa: 602-03/92-01-769, Urbroj: 532-02-6/3-93-01, od 08. veljača 1993. godine). Prostor se dijeli s Ekonomskom – birotehničkom i trgovačkom školom Zadar.

Nastava se organizira u dvije smjene kroz petodnevni radni tjedan, a izvodi se prema nastavnom planu i programu koje je donijelo Ministarstvo znanosti i obrazovanja, prema Godišnjem planu i programu te Školskom kurikulumu.

Škola obrazuje učenike za zanimanja: kuhar, konobar, slastičar, turističko-hotelijerski komercijalist, hotelijersko-turistički tehničar, pomoćni kuhar i slastičar (učenici s teškoćama u razvoju), pomoćni konobar (učenici s teškoćama u razvoju).

1. **Obrazloženje općeg dijela izvještaja o izvršenju financijskog plana**
   1. **Sažetak računa prihoda i rashoda i računa financiranja**

Od planiranih prihoda za 2023. godinu u iznosu od 1.921.633,23 EUR, realizirani su prihodi u iznosu od 2.012.718,22 EUR što iznosi 104,74 %.

U odnosu na 2022. godinu indeks izvršenja prihoda iznosi 118,58 %.

Od ukupno planiranih rashoda za 2023. godinu u iznosu od 1.952.297,93 EUR realizirani su rashodi u iznosu od 2.027.885,81 EUR što iznosi 103,87 %.

U odnosu na 2022. godinu indeks izvršenja rashoda iznosi 120,68 %

Višak prihoda i primitaka za pokriće u rashoda u sljedećem rashodu iznosu 15.497,11 EUR.

* 1. **Račun prihoda i rashoda prema ekonomskoj klasifikaciji**
     1. ***Prihodi***

636 – pomoći proračunskim korisnicima iz proračuna koji im nije nadležan – ostvareno je 106,36 % u odnosu na planirano. Tu spadaju sredstva Državnog proračuna za isplatu plaća i materijalnih prava za zaposlenike u iznosu od 1.591.205,22 EUR, troškove sudskih presuda, isplate ispitnog povjerenstva, troškovi za voditelja županijsko stručnog vijeća u ukupnom iznosu od 14.396,96 EUR, prijevoz učenika s posebnim potrebama u iznosu od 29.464,44 EUR, menstrualne higijenske potrepštine te sredstva za psiho dijagnostiku u ukupnom iznosu od 2.656,02 EUR te sredstva za opremanje školske knjižnice obveznom lektirom i stručnom literaturom u iznosu od 797,00 EUR.

Blagi rast u odnosu na prošlu godinu u iznosu od 112,19 % dogodio se zbog Odluke o isplati privremenog dodatka na plaću od 15. lipnja 2023. godine, povećanje osnovice za obračun plaće te dobivanja sredstava radi opskrbe školskih ustanova higijenskim potrepštinama i sredstava za nabavku testova za školskog psihologa za provedbu psiho dijagnostike.

638 – pomoći temeljem prijenosa EU sredstava – u 2023. godini nisu planirani prihodi za Erasmus+ projekt jer je veći dio sredstava škola dobila u 2022. godini čija su se sredstva trošila kroz 2023. godinu. Uz to, škola je u prošloj godini dobila i završnu isplatu za projekt Erasmus+ „Luna“ koji je uspješno završen. U 2023. godini škola nije ostvarila nikakvu uplatu za projekte, a završnu isplatu po projektu Erasmus+ „Različiti zajedno“ očekuje do kraja prve polovice 2024. godine.

639 – prijenosi između proračunskih korisnika istog proračuna – indeks izvršenja u odnosu na prošlu godinu iznosi 270,47 % i veći je zbog povećanja prihoda koji se odnosi na financiranje plaće, prijevoza i materijalnih prava Pomoćnika u nastavi Inkluzija – korak bliže društvu bez prepreka iz izvora 51 Državni proračun i 54 Pomoći iz inozemstva.

65 – prihodi od upravnih i administrativnih pristojbi, pristojbi po posebnim propisima i naknada – indeks izvršenja u odnosu na prošlu je manji jer se smanjio prihod od izdavanja duplikata svjedodžbi.

66 – prihodi od prodaje proizvoda i robe te pruženih usluga i prihodi od donacija – ukupno ostvareni prihodi su veći u odnosu na prošlu godinu jer je došlo do povećanja prihoda od najmova školskog prostora za polaganje majstorskih ispita i ispita o stručnoj osposobljenosti, najam školske dvorane te povećanje aktivnosti usluge pripreme hrane za razne manifestacije te je uz to škola primila donacije od raznih organizacija zbog sudjelovanja i doprinosa u uspješnom izvođenju humanitarne akcije *Tuna, sushi & wine festival*.

67 – prihodi iz nadležnog proračuna i od HZZO-a temeljem ugovornih obveza – indeks izvršenja u odnosu na 2022. godinu iznosi 181,79 %, a razlog povećanja je taj što je nadležni proračun financirao izvođenje građevinskih radova na sanitarnim čvorovima u školi zbog njihove dotrajalosti te su izrađena dva nova praktikuma za kuharstvo kako bi se praktična nastava iz strukovnih predmeta što uspješnije izvodila.

* + 1. ***Rashodi***

31 – rashodi za zaposlene – ostvareno je 105,45 % u odnosu na planirano te 111,92 % u odnosu na 2022. godinu. Do blagog povećanja došlo je zbog Odluke o isplati privremenog dodatka, povećanja osnovice za izračun plaće te isplata sudskih sporova koji su djelatnici dobili tužbom zbog neisplaćenog dijela osnovice za izračun plaće u iznosu 6% te povećanja satnice rada Pomoćnicima u nastavi.

32 – materijalni rashodi – ostvareno je 128,75 % u odnosu na 2022. godinu. Došlo je do povećanja zbog ukidanja Covid – 19 mjera zaštite, povećao se broj seminara i edukacija na kojima su zaposlenici regularno sudjelovali te broj službenih putovanja na natjecanja te izlete.

Također i u sklopu Erasmus+ projekata koji je uspješno završen u 2023. godini, zaposlenici škole sudjelovali su na edukacijama u inozemstvu.

Povećali su se rashodi za materijal koji se koristi u nastavi, rasle su cijene materijala za čišćenje i osobnu higijenu te su nabavljena psiho dijagnostički testovi sredstvima Ministarstva znanosti i obrazovanja.

Tokom 2023. godine napravljeni su manji zahvati i popravci po školi pa su potrebe za materijalom za održavanje bili veći.

U 2023. godini prema Temeljnom kolektivnom ugovoru povećao se iznos za obvezne sistematske preglede te je veći broj zaposlenika imao pravo na pregled.

Također, škola je bila domaćin Wordskills natjecanja, stoga je došlo do povećanja naknade za rad povjerenstva. Došlo je do povećanja ostalih rashoda u odnosu na 2022. godinu jer je škola dobila sredstva za nabavku menstrualnih higijenskih potrepština od Ministarstva rada, mirovinskog sustava, obitelji i socijalne politike koje su po Odluci knjižene na ostale rashode.

42 – rashodi za nabavu proizvedene dugotrajne imovine – indeks izvršenja u odnosu na prošlu godinu je 11,22 %. Došlo je do smanjenja jer je u 2022. godini škola nabavila više nefinancijske imovine putem donacija, iz sredstava nadležnog proračuna te vlastitih sredstava čime se opremila školska zbornica, restoran, školska kuhinja, nabavile knjige za knjižnicu, namještaj za hol te određena računalna oprema.

45 – rashodi za dodatna ulaganja na nefinancijskoj imovini – škola je sredstvima od nadležnog proračuna u iznosu od 145.903,71 EUR uredila sanitarne čvorove u školi te izgradila dva praktikuma za kuharstvo.

* + 1. ***Višak prihoda***

Višak prihoda poslovanja služi za pokriće više ostvarenih rashoda. Indeks ostvarenja indeksa ostvarenja viška prihoda u odnosu na 2022. godinu iznosi 223,13 % jer je škola krajem 2022. godine dobila sredstva za financiranje Erasmus+ *„Različiti zajedno“* projekta čija su se sredstva utrošila kroz 2023. godinu. Također škola je prenijela sredstva za isplatu troškova sudskih presuda koje su isplaćene početkom 2023. godine.

* 1. **Izvještaj o prihodima i rashodima prema izvorima financiranja**

Škola se financira sredstvima Ministarstva znanosti, obrazovanja i športa (plaće i doprinosi na plaće, materijalna prava radnika iz Kolektivnog ugovora, naknada za nezapošljavanje osoba s invaliditetom), decentraliziranim sredstvima Zadarske županije (materijalni izdaci), kao i vlastitim sredstvima, donacijama te sredstvima dobivenima putem EU projekata.

Izvor 1 – opći prihodi i primici – indeks izvršenja u odnosu na prethodnu godinu iznosi 48,11 %. Tu spadaju sredstva koje je dao nadležni proračun za opremanje poslovnih prostorija, za javne potrebe, knjige za deficitarna zanimanja, financiranje održavanja natjecanja i smotri u školi te pomoćnika u nastavi koji se financiraju iz županijskih sredstava. Indeks je manji u 2023. godini jer nije bilo potrebe za sredstvima za opremanje poslovnih prostorija.

Izvor 3 – vlastiti prihodi – indeks izvršenja prihoda u odnosu na 2022. godinu iznosi 151,71 %, jer je škola prihodovala više novaca od najma školske dvorane i praktikuma te pružanja usluge cateringa za razne manifestacije. Od vlastitih prihoda škola je pokrila završne troškove Erasmus+ projekta pa je indeks izvršenja rashoda iz vlastitih prihoda 327,37 %.

Izvor 4 – prihod za posebne namjene – indeks izvršenja prihoda u odnosu na prethodnu godinu iznosi 218,56 % jer je nadležni proračun financirao renovaciju sanitarnih čvorova te izgradnju dvaju praktikuma za kuharstvo.

Izvor 5 – pomoći – indeks izvršenja prihoda iznosi 110,62 % u odnosu na godinu ranije i tu spadaju sredstva Državnog proračuna za podmirenje rashode plaća zaposlenika škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom. Povećanje indeksa ostvarenja plana rezultat je povećanja neoporezivih naknada navedenih u Pravilniku o izmjenama i dopuni Pravilnika o porezu na dohodak (NN 112/2022) koji je donesen 28. 9. 2022. te povećanje osnovice plaća u prosvjeti. Također tu spada dio sredstava za financiranje plaće pomoćnika u nastavi iz projekta Inkluzija.

Izvor 6 – donacije – indeks izvršenja donacija iznosi 95,99 % u odnosu na 2022. godinu, a u 2023. godini donacije nisu potrošene, tako da će se višak prenijeti u 2024. godinu.

1. **Obrazloženje posebnog dijela izvještaja o izvršenju financijskog plana**

Prioritet škole je podizanje kvalitete nastave na što višu razinu i to kontinuiranim kvalitetnim usavršavanjem nastavnika, sudjelovanjem na seminarima i stručnim skupovima te podizanjem materijalnih i drugih uvjeta u školi, a sve u skladu s Planom i programom te mogućnostima škole.

Škola također planira i dalje sudjelovati i doprinositi daljnjem razvoju putem EU projekata te zaposlenicima i učenicima poboljšati uvjete rada i školovanja.

Kod učenika se trudi razviti samoinicijativnost, marljivost, odgovornost, ali i njihovu poduzetnost kroz uključivanje u razne slobodne aktivnosti, sudjelovanje u manifestacijama, natjecanja, vježbeničke prakse, kao i druge školske projekte te ih osposobiti za rad ili nastavak školovanja prema zahtjevima tržišnog gospodarstva.

* 1. **Izvještaj o izvršenju financijskog plana 2023. Prema ekonomskoj klasifikaciji, programima te izvorima financiranja** 
     1. ***Program 2204 – srednje školstvo standard***

**Djelatnost srednjih škola**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2023 | Tekući plan 2023 | Izvršenje plana 2023 | Indeks izvršenja plana 2023 |
| 2204 | A2204 – 01 | 190.788,68 | 179.353,32 | 179.353,32 | 100 |

**Opremanje poslovnih prostora**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2023 | Tekući plan 2023 | Izvršenje plana 2023 | Indeks izvršenja plana 2023 |
| 2204 | K2204 - 02 | 0,00 | 151.516,30 | 145.903,71 | 96,30 |

**Hitne intervencije u srednjim školama**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2023 | Tekući plan 2023 | Izvršenje plana 2023 | Indeks izvršenja plana 2023 |
| 2204 | T2204 – 04 | 0,00 | 300,59 | 300,59 | 100 |

Aktivnosti i sredstva namijenjena su financiranju materijalnih rashoda škole, a koji se sastoje od troška prijevoza zaposlenika s posla i na posao, službena putovanja i usavršavanje zaposlenika, za podmirivanje troška uredskog materijala te materijala za čišćenje i higijenu, komunalne usluge, grijanje, usluge održavanja računala, usluge i materijal za redovno investicijskog održavanje zgrade i prostorija, osiguranje, članarine i ostali rashodi i izdaci povezani s redovnim radom škole.

Također pomoću ovih aktivnosti, ostvaruju se i dugoročni ciljevi kao što su poboljšavanje uvjeta rada u školskom prostoru, nabavljanje opreme za učionice, praktikume te kabinete, organiziranje učeničkih izleta, ekskurzija, natjecanja te ostalih izvannastavnih športskih i kulturnih manifestacija.

**ADMINISTRACIJA I UPRAVALJANJE**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2023 | Tekući plan 2023 | Izvršenje plana 2023 | Indeks izvršenja plana 2023 |
| 2204 | A2204 – 07 | 1.496.700,00 | 1.496.700,00 | 1.519.205,22 | 106,31 |

Pod aktivnost Administracija i upravljanje nalaze se sredstva za podmirenje rashode plaća zaposlenika škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom. Povećanje indeksa ostvarenja plana rezultat je povećanja neoporezivih naknada navedenih u Pravilniku o izmjenama i dopuni Pravilnika o porezu na dohodak (NN 112/2022) koji je donesen 28. 9. 2022. te povećanje osnovice plaća u prosvjeti.

* + 1. ***Program 2205 – srednje školstvo – iznad standarda***

**JAVNE POTREBE, PODIZANJE KVALITETE I STANDARDA U ŠKOLSTVU, NATJECANJA I SMOTRE, PROJEKT E-ŠKOLE, ZALIHE MENSTRUALNIH HIGIJENSKIH POTREPŠTINA**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2023 | Tekući plan 2023 | Izvršenje plana 2023 | Indeks izvršenja plana 2023 |
| 2205 | A2205 – 01  A2205 – 12  A2205 – 22  A2205 – 34  A2205 – 37 | 63.836,49 | 72.026,28 | 64.627,19 | 89,73 |

Pod programom srednje školstvo – iznad standard nalaze se sredstva za podmirenje rashoda za aktivnosti javnih potreba (Mozaik ljubavi, Smotra Aronia Cup, Prva pomoć, Edukacijom do bolje organizacije timskog rada u školi i Erasmus+ akreditacije), E-tehničar, uredski namještaj, troškovi sudskih sporova zbog neisplaćenog dijela osnovice za izračun plaće u iznosu od 6%, troškove održavanja natjecanja i smotri u školi te kupnje zalihe menstrualnih higijenskih potrepština od Ministarstva rada, mirovinskog sustava, obitelji i socijalne politike.

Planirane su tekuće pomoći iz Državnog proračuna, odnosno pomoći iz Ministarstva znanosti i obrazovanja, na temelju uplata iz prethodnih godina, a za primjerice besplatne udžbenike učenicima slabijeg socio-ekonomskog statusa, naknadu za prijevoz učenicima s posebnim potreba, novčana sredstva za opremanje knjižnica (lektire, stručna i nastavna literatura) i drugo.

* + 1. ***Program 4301 – razvojni projekti EU***

***Program 4306 – Nacionalni Eu projekti***

**PROJEKT POMOĆNICI U NASTAVI**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2023 | Tekući plan 2023 | Izvršenje plana 2023 | Indeks izvršenja plana 2023 |
| 4301 | T4301-67 | 0,00 | 6.885,75 | 6.894,44 | 100,13 |

**INKLUZIJA – KORAK BLIŽE DRUŠTVU BEZ PREPREKA**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2023 | Tekući plan 2023 | Izvršenje plana 2023 | Indeks izvršenja plana 2023 |
| 4306 | T4306-03 | 0,00 | 24.846,08 | 18.596,96 | 74,85 |

Projekt Pomoćnici u nastavi cilj je pružanje potpore uključivanju učenika s teškoćama u razvoju u njima primjerene programe odgoja i obrazovanja u osnovnoškolskim i srednjoškolskim odgojno – obrazovnim ustanovama u cilju ostvarivanja njihove uspješnije socijalizacije te podizanja razine njihovih obrazovnih postignuća i emocionalnog funkcioniranja.

Izvornog plana nema jer je za planiranje ovog programa zadužena vanjska Agencija.

* + 1. ***Program 4302 – projekti EU***

***Program 4306 – nacionalni EU projekti***

**PROJEKT ERASMUS+ LUNA** Šifra projekta: 2020-1-HR01-KA01-KA101-077274

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2023 | Tekući plan 2023 | Izvršenje plana 2023 | Indeks izvršenja plana 2023 |
| 4302 | T4302-90 | 859,82 | 859,82 | 852,82 | 100 |

Hotelijersko – turistička i ugostiteljska škola je 2020. godine dobila potvrdu od Agencije za mobilnost i programe EU za provedbu Erasmus+ projekta LUNA te je isplaćen dio odobrenih sredstava. Projekt se provodio tokom 2021. godine i 2022. godine te je uspješno završen u 2022. godini. Prema odobrenom završnom izvješću škola je zaprimila i završnu isplatu kojom se pokrio dio ostalih troškova, a iznos od 859,82 EUR prenio se u 2023. godinu kao pomoć u organizaciji i provođenju tekućeg Erasmus+ projekta 'Različiti zajedno'.

**PROJEKT ERASMUS+ RAZLIČITI ZAJEDNO** Šifra projekta: 2022-1-HR01-KA122-SCH-000075154

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2023 | Tekući plan 2023 | Izvršenje plana 2023 | Indeks izvršenja plana 2023 |
| 4302 | T4306-16 | 14.729,7 | 19.809,79 | 20.144,56 | 101,69 |

U kolovozu 2022. godine je potpisan ugovor o dodjeli bespovratnih sredstava za Erasmus + KA1 projekt 'Različiti zajedno' koji će se provoditi u Hotelijersko- turističkoj i ugostiteljskoj školi Zadar tokom 2022., 2023. i 2024. godine. Svrha projekta je organizirati timove za inkluzivno učenje, ojačati nastavničke kompetencije u metodologiji rada s učenicima s poteškoćama (u posebnim razrednim odjeljenjima i u redovnoj nastavi), educirati sve učenike o toleranciji, empatiji, asertivnoj komunikaciji i prihvaćanju različitosti i jedinstvenosti pojedinca. Aktivnosti se odnose na nastavničke mobilnosti i diseminaciju evaluacija. Pokazatelji uspješnosti se odnose na nastavnike koji će biti uključeni u mobilnosti (13 nastavnika) te broj nastavnika koji će biti obuhvaćeni edukacijama putem kolegijalne podrške te učenici koji će također biti uključeni u projekt putem radionica.

**ODLUKA O RASPOREDU REZULTATA POSLOVANJA**

**ZA 2023. GODINU**

Ukupni rashodi škole za 2023. godinu iznose 2.027.885,81 EUR od čega rashodi za nabavu nefinancijske imovine iznose 149.831,73 EUR i odnose se na nabavu lektire, uredskog namještaja te dodatnog ulaganja na građevinskom objektu.

Ukupni prihodi škole te preneseni višak prihoda iz 2022. godine ukupno iznose iznose 2.043.382,92 EUR.

Nakon prebijanja viškova i manjkova po istovrsnim kategorijama i izvorima financiranja te provođenja obvezne korekcije rezultata prema čl. 215. Pravilnika o proračunskom računovodstvu i Računskom planu (NN br. 158/23) dolazimo do rezultata za 2023. godinu. Na dan 31. 12. 2023. na računu 9221 iskazan je višak prihoda poslovanja u iznosu od 186.720,39 EUR te na računu 9222 manjak prihoda u iznosu od 171.223,28 EUR.

Temeljem članka 215. Pravilnika i članka 62. Statuta, Školski odbor na sjednici donosi Odluku:

Odobrava se smanjenje viška prihoda poslovanja za iznos manjka te višak prihoda poslovanja nakon Odluke iznosi 15.497,11 EUR.

Višak prihoda poslovanja utrošiti će za rashode poslovanja u 2024. godini. Iskazane stavke viškova i manjkova se ovom Odlukom korigiraju u financijskom planu za 2024. godinu kako bi došlo do uravnoteženog proračuna za 2024. godinu.

U 2023. godini škola je ostvarila ukupan višak prihoda od vlastitih i namjenskih sredstava u iznosu od 15.497,11 EUR, a sastoji se od:

|  |  |  |
| --- | --- | --- |
| Redni broj | Prihod | EUR |
|  | Vlastiti prihodi | 3260,03 |
|  | MZO – Državni proračun | 666,75 |
|  | Donacije | 10.970,32 |
|  | Voditelj županijskog stručnog vijeća | 600,01 |
|  | **UKUPNO** | **15.497,1**1 |

Sukladno gore navedenom višak prihoda iz 2023. godine u 2024. utrošit će se:

|  |  |  |
| --- | --- | --- |
| Redni broj | Rashodi | EUR |
|  | Službena putovanja | 2.000,00 |
|  | Materijal i dijelovi za tekuće i investicijskog održavanje | 3.500,00 |
|  | Ostale usluge za komunikaciju i prijevoz | 2.000,00 |
|  | Ostali nespomenuti rashodi poslovanja | 997,11 |
|  | Uredska oprema i namještaj | 3.000,00 |
|  | Uređaji, strojevi i oprema za ostale namjene | 4.000,00 |
|  | **UKUPNO** | **15.497,**11 |

Škola će i dalje odgovorno, zakonito, namjenski, transparentno i svrhovito koristiti proračunska sredstva, kroz pravilno planiranje i kontrolu izvršavanja financijskog plana, a zbog teškog stanja u gospodarstvu nastavit će se mjere racionalizacije i štednje na svim stavkama plana.

Zadar, 26. ožujka 2024. godine Ravnateljica

Diana Radić Škara, prof.